གདན་ས་ཆེན་པོ་ཞིག་གི་སློབ་གཉེར་ནི།མི་ལོ་ཉེར་གསུམ་ལྷག་ཏུ་དཀའ་བ་སྤྱད་དེ་སྡུག་རུས་བྱེད་དགོས་ཤིང་།གཞུང་ཆེན་པོའི་སློབ་གཉེར་བྱེད་མཁན་ཞིག་ཡིན་ན།རིགས་ལམ་ལ་བྱང་ཆུབ་པ་ཙམ་ཟད་གཞུང་གི་དཀའ་བའི་གནད་གཅིག་ཙམ་ལའང་།དཔྱད་གཞི་གང་མང་དང་བསྡུར་ནས་བསམ་གཞིག་བྱེད་མཁས་པ་ཞིག་ཡོང་བར་བྱེད་དགོས།དཔེ་དེབ་འདིའི་རྩོམ་པ་པོ་ཉིད་ལ་མཚོན་ན།བརྩོན་པའི་རྒྱུན་ལྷོད་མ་མྱོང་བར་མི་ལོ་བཅོ་བརྒྱད་ཙམ་ལ་དབུ་ཕར་དང་ཚད་མ།འདུལ་བ།མཛོད་བཅས་གཞུང་བཀའ་པོད་ལྔ་པོ་ལེགས་པར་བལྟས་ཡོད་པས།གདན་སའི་སློབ་གཉེར་བ་རྩེ་ཕུད་ཀྱི་གྲས་ལ་ཐོབ་པའི་རིག་ཆུང་ཚོགས་ལངས།དང་།དགེ་ལྡན་པའི་འཇང་དགུན་ཆོས་ཀྱི་དམ་བཅའ་བའི་གོ་སྐབས་ཐོབ་ལ།དབུ་ཕཪ་རབ་འབྱམས་པའི་ལག་ཁྱེར་ཐོབ་པ་ཙམ་ཟད།འཛིན་གྲྭའི་ནང་དུ་ཨང་རིམ་དང་པོ་དང་ཤེས་སྤྱོད་ཀུན་བཟང་གི་ལག་ཁྱེར་ཐེངས་མང་བླངས་ཡོད།ཁོང་གིས་རྒྱུན་དུ་རང་གིས་སློབ་གཉེར་བྱེད་ཞོར་དད་གཉེར་ཅན་དག་ལ་གཞུང་ཆེན་སློབ་ཁྲིད་དང་།དཀའ་གནད་ཁག་ལ་དོགས་དཔྱད་ཀྱི་འཆད་ཁྲིད་སོགས་གནང་དང་གནང་མུས་ལ།ལོ་ངོ་གཉིས་ལྷག་ལ་སེ་རའི་རྗེ་བཙུན་པའི་ཡིག་ཆ་ཞིབ་དག་ཁང་གི་ལུང་འཚོལ་བའི་འགན་ཁུར་གྱིས་ལས་དོན་བསྒྲུབས།དགེ་བཤེས་ཡ་མའི་ལེགས་བཤད་གཅེས་སྐྱོང་ཁངདུ་ཞུགས་ནས་ཀུན་གཞི་རྒྱ་ཆེར་འགྲེལ་གྱི་འཆད་ཁྲིད་ཕབ་བཤུས་ཀྱི་འགན་འཁུར་རྐང་བཞེས་དང་།རྗེ་བཙུན་དགེ་འདུན་ཆོས་འཕེལ་གྱི་ལྷག་མཐོང་དཀའ་འགྲེལ་གྱི་འཆད་ཁྲིད་ཕབ་བཤུས་སོགས་ཀྱི་སློབ་གསོའི་ལས་འགན་གང་མང་བསྒྲུབས་མྱོང་།